Allah's kanañ - Wikipedia

# Allah's kanañ

### Diwar Wikipedia, an holloueziadur digor

Allah's kanañ a zo ur strollad brezhonegerien yaouank a gan tonioù relijiel a capella.

Savet eo bet al laz-kanañ e-pad un droiad pirc'hirinañ d'an Douar Santel e miz Eost 2004. Kanañ a reont tonioù a bep seurt, en o zouez kantikoù hengounel Breizh ha tonioù afrikan lakaet e brezhoneg. Tonioù kaer, komzoù simpl ha don, ha plijadur e-leizh... C’hoant o deus bet da c’hoari gand ar gerioù “al laz-kana / Allah’s kana”. Kemer a reont perzh ivez e kanomp breizh, "federasioun" al lazoù-kanañ e Breizh. Ne vo abadennoù nevez all ebet evit c'hoazh, rak ho prientiñ ur CD emañ ar strollad, kemer a ra labour ha c'hoant ho d'eus kas da benn ar raktres mañ, brav ha prop.

## [kemmañ] An abadennoù

Meur a abadenn a zo bet gant al laz-kanañ (Allah's kanañ):

2007

Gouere / Abati kozh Landevenneg

Mae / Plougastell

Pardon Sant Nolo

Ebrel / Rosko/ en Iliz

Genver / Bei / Taol Kurun

2006

Kerzu / Plabenneg (poltriji amañ)

Gwiler / Concert à la maison de convalescence

Du / Kemper / Chanter l'Homme Chanter Dieu

Here /Gwinevez / Secours catholique (secteur de Cleder)

Eost / Lokmelar Festival Bro Chelgen

Gouere / Landerne Kann al Loar Landerne - Reuz and Roll Kann al Loar

Ebrel / Douarnenez Bouge ton dimanche Ar Folgoad / evit Gouelioù Pask

Meurzh / Trelevenez

2005

Du / Plougastell Chanter l'Homme Chanter Dieu

Gwengolo /Landivizio 100 bloaz ar Bleun-Brug Sant Nouga / 100 bloaz ar Bleun-Brug

Even / Karaez/ 10 vloaz al lise Diwan

2004

Du / Lokournan / Chanter l'Homme Chanter Dieu

Here / Trelevenez / 20 vloaz Minihi-Levenez

Eost /Jeruzalem

## [kemmañ] Un destenn skrivet evit Brud nevez

ALLAH’S KANAN : FEIZ, ALATO !

Setu eur strollad tud yaouank, tremenet oll dre Ziwan, bet katekizet e brezoneg doug o studiou e Diwan hag e Minihi Levenez ivez, estreged unan pe zaou. Plijet ganto kana, darempredi, c’hoarzin... beva kea, e brezoneg.

Dibabet eo bet ganto an ano-ze, “ALLAH’S KANAN” goude beza bet o veaji e bro Palestine hag Israel daou vloaz zo. Dre ma kanont kantikou pe kanaouennou o tenn d’ar feiz, d’ar relijion pe da skridou ar bibl, c’hoant o deus bet c’hoari gand ar geriou “al laz-kana / Allah’s kana”. Evel just m’o deus kavet kalz a dud an dra-mañ fentus (ha perag ne vefe ket fentus ar pez a zell euz ar feiz, an traou sakr, pe ar relijion ?), eo bet displijet un neubeud “sperejou striz ha trist”.

Kanerien int oll anezo, kanerien ampart ha muzikerien lod diouto, beza bet pe beza ezel euz lazou-kana zo. Savet zo bet c’hoant gand ar re-mañ-re mond da foeta tachennou muzik disheñvel. Diboultrena kantikou koz pe kosoh, lakaad lusk ha startijenn gand kantikou êt war ar ruza dre forz beza bet kanet er prosesionou or pardoniou a-hed bloaveziou pe kantvedou, lakaad geriou brezoneg war toniou kantik broiou Afrika dreist oll, setu ar pal o deus divizet tized.

Eun ugent bennag a yaouankizou a zo euz ar strollad, etre pemzeg ha tregont vloaz, o pleustri ha peurlipad an danvez muzik. Ganto e vez klevet muzikou o tispaka evel liviou eun daolenn skedus dindan an heol, e-giz ma oar ober an afrikaniz. Hag anad eo o deus bet sellet, mare pe vare, ouz filmou a ouenn “Sister-act” ha klevet muzikou evel hini “Palata singers”. Freaz ha skañv eo an toniou a zigasont d’or skouarniou. Kit da zelaou an “Tridal a ra” adlusket hag admoueziet ganto hag e klevfoh penaoz e reont traou nevez gand traou koz, daoust m’eo bet dalc’het ar geriou orin stumm brezel outañ. Taolit ho skouarn da “N’am euz nag aour nag arhant” pe “Aotrou o, Aotrou” hag e santoc’h eun ergelc’h afrikan o sevel dindan ho malvennou klozet, eur gwir berlezenn a vuzik gand moueziou euz ar c’haera, reizet ha renet a dost, o tarza evel eur boked kala mae frondus.

Eun nebeud perhedigou a jom stag ouz al labour ampart-ze: distagadur eun nebeud vogalennou treus dibabet “é” e plas “è” evel m’eo stumm kalz a vrezonegerien yaouank da ober, hirio an deiz, an doare m’eo kinniget ar pennadou d’ar zelaouerien hag a vefe da veza reizet ha distaget frêz ha ledan. Nebeud a draou hag a vefe aez da renka.

Setu, marteze, al laz-kana nemeti e Breiz, lec’h ma vez pleustret, kanet, urziet, renet, c’hoarzet, bevet e brezoneg penn da benn ez-natur, meur a ezel anezi o veza en o êz e saozneg pe spagnoleg ouzpenn-ze. Peadra a zo gand ar strollad-mañ da blijoud d’or skouarniou ha da vond pell war an hent boulc’het. Ha ma lakfec’h ho gouiziegez da dalvezoud ivez e kanaouennou pe oberennou estreged ar muzik relijiel? Kalz o pefe da zigas da beb hini ac’hanom tudou. Setu kenavo gand traou nevez, a-benn nebeud.

Charlez An Dreo

Brud Nevez N° 261, Genver / C'hwevrer 2007

## [kemmañ] Liammoù diavaez:

Lec'hienn Allah's kanañ

Adtapet diwar "http://br.wikipedia.org../../../a/l/l/Allah%27s_kana%C3%B1.html"

Rummadoù ar bajenn: Kanerien Breizh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask